Lanzo Gumarich II

**Lanzo Gumarich II** var en avalonsk baron av Gumarich. Han var gift med Aldegund Gumarich, som han hadde ni barn med. Lik sin kone, hadde Lanzo en favoritt av barna sine: Ellanher.

Ulikt sin kone, hadde ikke Lanzo planer om å myrde sine barn for å gi favoritten fordeler, men så seg tvunget til det da Aldegund hadde plukket dem én etter én, med Ellanher i kikkerten til slutt. For å hevne sine barn, knivstakk han Aldegund – men døde av en gift hun hadde skjenket ham minutter før.

## ***Biografi***

### **Tidlig liv**

Lanzo var født som andre barnet av tre – hvorav tredje døde før han ble myndig grunnet infeksjon i et sår. Lanzos eldre bror, Barak, var overvektig og enfoldig. Tross det faktum at han var eldst, var han blitt behandlet som babyen i familien – hvilket førte til at han ble bortskjemt og irriterende. Imens broren brukte tid på å bli dullet med, lekte Lanzo ute – og ble herdet av naturen.

### **Ekteskap**

På lik linje med andre adelige, fikk ikke Lanzo velge den han ønsket å gifte seg med – det var det foreldrene hans som gjorde. Moren foreslo en pike fra Soleil i et forsøk på skape kontakter der; faren la frem Aldegund. Etter å ha diskutert dem imellom – foreldrene selv, ikke Lanzo – ble Aldegund den verdige.

Syv år etter ekteskapet deres, giftet Lanzos bror seg med en ti år yngre kvinne ved navn Rosalina. De to var klare motsetninger: han var stor og barnslig, hun var liten og staut. De hadde vært gift i tre måneder da Lanzos foreldre døde etter å ha blitt ranet av landeveisrøvere. Barak, Lanzos bror, ble gjort til baron – til Aldegunds irritasjon – bare noen dager etter begravelsen. To måneder senere, døde Barak. Grunnen var hans dårlige hjerte som hadde sviktet ham under en elskovsstund i sengen med Rosalina.

Lanzo ble den nye baronen. Loven tilsa at Rosalina kunne være baronesse til hun døde selv – men Aldegund var fast bestemt på å ta tittelen, og fikk svigerinnen til å frasi seg posisjonen.

### **Familien rakner**

Årene gikk og til slutt hadde Lanzo fått ni barn. Lanzos kone ønsket allikevel at hennes yndling skulle få den fremtidige posisjonen som baron – og ikke egoistiske og selviske barn.

Mens Ada og Alda ble forgiftet, ble Aodhán drept i sengen, og Cadeyrn ble skadet hardt på en falkejakt. Han fikk en tresplint gjennom hodet, og kort tid etter dukket Widukind opp med dype sår på ryggen. For Lanzo, betydde dette at da han var på jakt med Cadeyrn, følte han at han burde ha passet bedre på broren – og at han hadde straffet seg selv med en pisk. Widukind fortalte at han egentlig ikke hadde gjort dette da faren sa at det ikke var rett å straffe seg selv; det korrekte svaret var: han hadde drept de tre andre søsknene sine, og prøvd å drepe Cadeyrn – på ordre av moren.

Lanzo kunne ikke la disse forbrytelsene gå ustraffet hen.

Lanzo, sammen med sønnen Ellanher, hyrte inn flere leiemordere til å ta livet av den blinde Widukind. Senere ble andre leiemordere hyret inn for å drepe sønnen Abram – som hadde prøvd å drepe både Ellanher og Lanzo ved hjelp av gift. I frykt for at de minste ungene skulle vende seg mot ham og Ellanher, sendte de to mennene Monti og Adelina i eksil i Soleil – den ene i Allusion, den andre i Lys.

Med barna eliminert, rettet Lanzo oppmerksomheten mot sin egen kone. Hun var mesterhjernen bak dødsfallene i familien. Én natt bestemte han seg for å gjøre ende på henne. Han tok familiedolken under kappen sin og gikk opp på rommet. Da han kom opp, ga hun ham et glass vin. Lanzo unnet henne denne siste gleden, og lot henne lede ham mot sengen. Da hun stoppet for å ta av seg kjolen, drog han fram dolken, snudde henne rundt og begynte å spidde konen sin i magen. Han hadde ikke før begynt før han kjente at kroppen begynte å falle sammen.

Lady Gumarich aktet å ta Lanzo med seg i døden ved hjelp av den giften hun hadde brukt på sine egne døtre.

## ***Trivia***

1. *Lanzo* kommer fra germansk og betyr "land"
2. *Gumarich* er avledet av de germanske elementene *guma* som betyr "mann" og *ric* som betyr "makt, herkse".